Tveitevannet

Tveitevannet eller Tveitevatnet er et vann mellom Løvstakken og Ulriken i Årstad bydel i Bergen i Vestland. Langs Tveitevannet ligger Slettebakken kirke, Slettebakken skole og Sletten senter. Ved Sletten senter er det også bybanestopp.Enkel ettermiddagstur rundt Tveitevannet (ut.no) 

 Vannforurensning 
Tveitevannet er det området med høyest forurensning av polyklorerte bifenyler (PCB) i ferskvann i Norge. Problematikken er godt kjent og ble påvist av Norsk institutt for vannforskning (NIVA) i perioden 1993 til 1997 som ledd av den første omfattende kartleggingen av tjærestoffer, PCB og flere andre miljøgifter i bunnsedimenter i 69 innsjøer i Sør- og Midt-Norge.

Bergen kommune planla å koble Tveitevannet til Fjøsangervassdraget via et rørløp under Elvebakken, i tilslutning til en åpen kanal mellom Solheimsvannet og Kristianborgvannet. Men planen måtte skrinlegges takket være invasjon i Tveitevannet av vasspest, en uønsket art som er nærmest umulig å bli kvitt når den først har fått feste. Tveitevannet har i dag utløp i Nordåsvannet, men dette er ingen risikofaktor fordi vasspest ikke overlever i saltvann.Katrine Hamre Gundersen: «Fremmed art stopper planer», Bergensavisen 17. desember 2020 

 Travbane 
Bergen travsportforening ble startet i 1888, og 28. februar 1889 ble det første offisielle travløpet arrangert på isen på Tveitevannet.«Bergensområdets første travbane», Årstadposten 7. mars 2018 Utover 1900-tallet ble det diskutert anlegg av travbane på Slettebakken, men i etterkrigstiden var prioriteringene for byggevirksomhet slik at travsporten fikk nøye seg med bane på Tveitevannet, når isen bar. I februar 1947 stilte hele 65 hester på en 960 lang bane som var brøytet ute på vannet.Morten Heiselberg: «Travløp på islagt vann», Bergens Tidende 21. mars 2025

 Sanering av deponi 
For å løse forurensingsproblemet har Bymiljøetaten satt i gang et stort prosjekt for å sanere Slettebakken avfallsdeponi. Dette er det første deponiet i Norge som blir gravd opp og sortert på stedet. Prosjektet startet i 2020, og arbeidet med selve saneringen er planlagt å være ferdig i 2025.

 Referanser 

Kategori:Innsjøer i Bergen kommune
Kategori:Forurensning
Kategori:Årstad